AKSIZLI TOVARLARNING AYRIM TURLARINI SOTISh HAJMLARI TO‘G‘RISIDAGI MA’LUMOT ShAKLINI TASDIQLASh HAQIDA

“Ayrim turdagi aksizli tovarlarni ishlab chiqarish va sotishning hisobi tizimi to‘g‘risida”gi Vaqtinchalik nizomning 26-bandiga muvofiq (ro‘yxat raqami 1390, 2004-yil 26-iyul) (O‘zbekiston Respublikasi qonun hujjatlari to‘plami, 2004-yil, 30-son, 347-modda) Davlat soliq qo‘mitasi qaror qiladi: 
 1. Aksizli tovarlarning ayrim turlarini sotish hajmlari to‘g‘risidagi ma’lumot shakli ilovaga muvofiq tasdiqlansin.
 2. Belgilab qo‘yilsinki, aksizli tovarlarning ayrim turlarini sotish hajmlari to‘g‘risidagi ma’lumotlar aksizli tovarlarning ayrim turlarini ishlab chiqarish va sotishni amalga oshiradigan xo‘jalik yurituvchi subyektlar tomonidan davlat ro‘yxatidan o‘tkazilgan joydagi davlat soliq xizmati organlariga har oyda hisobot oyidan keyingi oyning 15-kunidan kechiktirmay taqdim etiladi.
 3. Ushbu qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgach kuchga kiradi.